《和阎子济韵二首 其一》
元代·卢亘

愁忧无端来，有巧不容措。平生兔三窟，挂网不知惧。

君子事明哲，为善天下妒。俯仰无愧怍，于以理世务。

祸罹忽然至，不幸我岂恶。所以终百年，任运恒优裕。

哀哉古屈子，死岂忠贞误。委质复洁身，谗口焉得污。

作者简介：汲郡人，字彦威。幼颖悟，博览群书。为文雄逸，尤工于诗。以拟著《滕王阁记》，受知于姚燧，荐为国史院编修。后以待制卒。有《彦威集》。